Solarium Augusti
Horologium solarium sive brevius Solarium Augusti fuit monumentum iussu Augusti principis Romae in Campo Martio paratum et anno 10 a.C.n. deo Soli dicatum. Fuit solariorum omnium usque in tempora hodierna maximum. Obeliscus Solaris, ex Aegypto advectus, locum gnomonis implevit; ita tempora dierum indicabat umbramque suam natali principis die, i.e. 23 Septembris, in Aram Pacis iaciebat.